Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 6/13/8802	Košice I, 30.1.2015
EEČ : 2-63-43-2015

U Z N E S E N I E

Trestná vec:	obvinený XXXXX  
Prečin:	Nebezpečné vyhrážanie podľa § 360 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX I zo dňa 29.1.2015, spisová značka 4 Pv 6/13/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v XXXXX č. 24 v byte dňa 29. decembra 2012 v čase okolo 16.30 hod. po vzájomnej hádke fyzicky napadol svoju manželku XXXXX, ktorú niekoľkokrát udrel rukami do oblasti hlavy, brucha a kopol ju do oblasti brucha, pričom pri napadnutí sa jej vyhrážal, že zabije ju aj jej deti, čím takto u nej vzbudil dôvodnú obavu, pričom jej nespôsobil žiadnu ujmu na zdraví.

Uznesením prokurátora Okresnej prokuratúry XXXXX I zo dňa 29.1.2015, spisová značka 4 Pv 6/13/8802, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
Uznesením prkurátora OKresnej prokuratúry XXXXX I bolo podľa § 216 ods. 1 písm. a), c) Trestného poriadku podmienečne zastavené trestjé stíhanie vedené proti obvinenému XXXXX, na tom skutkovom základe, že v XXXXX ulici č. 24 v byte dňa 29. decembra 2012 v čase okolo 16.30 hod. po vzájomnej hádke fyzicky napadol svoju manželku XXXXX, ktorú niekoľkokrát udrel rukami do oblasti hlavy, brucha a kopol ju do oblasti brucha, pričom pri napadnutí sa jej vyhrážal, že zabije ju aj jej deti, čím takto u nej vzbudil dôvodnú obavu, pričom jej nespôsobil žiadnu ujmu na zdraví.

Zároveň podľa § 216 ods. 2 Trestného poriadku bola obvinenému určená skúšobná doba v trvaní 18 mesiacov.

	Označené uznesenia nadobudlo právoplatnosť 16. mája 2013, skúšobná doba teda uplynula 16. novembra 2014.

	Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Ako vyplýva z odpisu registra trestov a výpisu z evidencie priestupkov, v priebehu skúšobnej doby sa obvinený nedopustil žiadneho protispoločenského konania.

	Z vyššie uvedených skutočností vyplýva, že obvinený v skúšobnej dobe podmienečného zastavenia trestného stíhania splnil podmienky uvedené v ustanovení § 217 ods. 1 Tr. por., a preto bolo potrebné rozhodnúť tak, ako je to uvedené vo výrokovej časti tohto uznesenia. 

	V zmysle § 217 ods. 4 Tr. por. právoplatnosťou tohto uznesenia nastávajú účinky zastavenia trestného stíhania (§ 9 ods. 1 písm. e) Tr. por.).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Milan Filičko
prokurátor